6. ΠΡΟΕΔΡΙΚΟ ΔΙΑΤΑΓΜΑ υπ’αριθ.35 της 25 Ιαν./7 Φεβρ.1983 (ΦΕΚ Α΄ 21) Συμπλήρωση των διατάξεων του Π.Δ.554/1977 (ΦΕΚ 182/77) «περί εγκρίσεως του Καταστατικού Προσωπικού των Τραπεζών Πίστεως ,της Γενικής Τραπέζης της Ελλάδος και της Τραπέζης Αμέρικαν Εξπρές». Έχοντας υπόψη: 1.Τις διατάξεις του άρθρ.5 του Νόμ.271/76(ΦΕΚ 48/1976 τ.Α΄) «Περί συστάσεως Ταμείου Ασφαλίσεως Ασθενείας Προσωπικού των Τραπεζών Πίστεως,της Γενικής Τραπέζης της Ελλάδος και της Τραπέζης Αμέρικαν Εξπρές». 2.Τη διάταξη του άρθρ.14 παρ.1 του Νόμ. 1266/82 «Όργανα ασκήσεως της νομισματικής πιστωτικής και συναλλαγματικής Πολιτικής». 3.Την κοινή απόφαση του Πρωθυπουργού και του Υπουργού Οικονομικών αριθ.11355/12.7.1982 σχετικά με την ανάθεση αρμοδιοτήτων στους Υφυπουργούς Οικονομικών. 4.Τη γνώμη του Διοικητικού Συμβουλίου του Ταμείου Ασφαλίσεως Προσωπικού και Τραπεζών Πίστεως, της Γενικής Τραπέζης της Ελλάδος και της Τραπέζης Αμέρικαν Εξπρές αριθ.88/9.7.1981. 5.Τη γνωμοδότηση του Συμβουλίου της Επικρατείας αριθ.609/1982, μετά από πρόταση των Υπουργών Προεδρίας Κυβερνήσεως, Κοινωνικών Ασφαλίσεων και Υφυπουργού Οικονομικών, αποφασίζουμε: Άρθρο Μόνο.-Το Διοικητικό Συμβούλιο του Ταμείου Ασφαλίσεως Ασθενείας προσωπικού των Τραπεζών Πίστεως, της Γενικής Τραπέζης της Ελλάδος και Τραπέζης Αμέρικαν Εξπρές μπορεί, με απόφασή του,να αναθέτει τη συγκέντρωση και την υποβολή στο Ταμείο των δικαιολογητικών των παροχών ασθένειας και λοιπών δαπανών, σε υπαλλήλους των Επαρχιακών Καταστημάτων των Τραπεζών, που το προσωπικό τους υπάγεται με τις οδηγίες του Δ/ντή του Ταμείου. Με την ίδια απόφαση ορίζεται και η αποζημίωση των υπαλλήλων η οποία δεν μπορεί να είναι, για κάθε μήνα, ανώτερη του 10πλάσιου του νόμιμου ημερομισθίου ανειδίκευτου εργάτη που ισχύει κάθε φορά. 